165. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.60864/6794 της 13-24 Οκτ.2003 (ΦΕΚ Β΄1569) Εξειδίκευση διαδικασιών και καθορισμός λεπτομερειών αναφορικά με τη λειτουργία και τον έλεγχο των Σχολών Οδηγών και των Κέντρων θεωρητικής Εκπαίδευσης Υποψηφίων Οδηγών. Έχοντας υπόψη: 1. Τις διατάξεις: α. Του άρθρου 9, παρ. 8, του Π.Δ. 208/2002 "Εκπαιδευτές Υποψηφίων Οδηγών, Σχολές Οδηγών, Κέντρα Θεωρητικής Εκπαίδευσης Υποψηφίων Οδηγών και ρυθμίσεις συναφών θεμάτων" (Α΄ 194). β. Του άρθρου 29Α του Ν. 1558/1985 "Κυβέρνηση και Κυβερνητικά Όργανα" (Α΄ 137), που προστέθηκε με το άρθρο 27 του Ν. 2081/1992 (Α΄ 154) και αντικαταστάθηκε από την παρ. 2α του άρθρου 1 του Ν. 2469/1997 (Α΄ 38). γ. Της 50060/13559/5.9.2002 απόφασης του Πρωθυπουργού και του Υπουργού Μεταφορών και Επικοινωνιών "Ανάθεση αρμοδιοτήτων του Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών" (Β΄ 1156). 2. Το  γεγονός  ότι  από  τις  διατάξεις  της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Σελ. 220,8686 Τεύχος-Σελ. Άρθρο 1 Βιβλίο μητρώου μαθητών 1. Για την εγγραφή υποψήφιου οδηγού σε Σχολή Οδηγών ή σε Κέντρο Θεωρητικής Εκπαίδευσης Υποψηφίων Οδηγών (ΚΕ.Θ.Ε.Υ.Ο.) απαιτείται η κατάθεση από τον υποψήφιο φωτοαντίγραφου του Δελτίου Εκπαίδευσης Εξέτασης (Δ.Ε.Ε.), όπως αυτό περιγράφεται στην Υ.Α. οικ. 58930/480/1999 (Β΄ 526) και ισχύει κάθε φορά. Οι Σχολές Οδηγών και τα ΚΕ.Θ.Ε.Υ.Ο. υποχρεούνται να τηρούν αρχείο των Δ.Ε.Ε. για τρία, τουλάχιστον, χρόνια. 1.Ε.β.164-165 ΄Αδειες οδηγών αυτοκινήτων 2. Οι Σχολές Οδηγών και τα ΚΕ.Θ.Ε.Υ.Ο., που παρέχουν θεωρητική εκπαίδευση σε υποψήφιους οδηγούς, υποχρεούνται να τηρούν βιβλίο μητρώου μαθητών, όπως το προσαρτημένο υπόδειγμα 1, θεωρημένο από την οικεία Δ.Ο.Υ. Το βιβλίο αυτό συμπληρώνεται σε κάθε μάθημα, για κάθε παρόντα μαθητή. Μετά την πάροδο 15 λεπτών από την τυπική ώρα έναρξης του μαθήματος αναγράφεται στην επόμενη λευκή γραμμή από την τελευταία εγγραφή, το σύνολο των παρόντων μαθητών, έτσι ώστε να ολοκληρώνεται το πρόγραμμα του συγκεκριμένου μαθήματος. Η διαδικασία αυτή ακολουθείται για κάθε μάθημα, ανεξάρτητα αν η πληρωμή έχει συμφωνηθεί για το σύνολο των μαθημάτων ή ανά ώρα εκπαίδευσης. 3. Το βιβλίο μητρώου μαθητών τηρείται σε έντυπη μορφή και πρέπει να φυλάσσεται, διαθέσιμο σε κάθε ζήτηση, στο αρχείο της Σχολής Οδηγών ή του ΚΕ.Θ.Ε.Υ.Ο. για τρία, τουλάχιστον, χρόνια. Συμπληρωματικά, οι Σχολές Οδηγών και τα ΚΕ.Θ.Ε.Υ.Ο. μπορούν να διατηρούν τα σχετικά στοιχεία και σε ηλεκτρονική μορφή.  4. Οι Σχολές Οδηγών και τα ΚΕ.Θ.Ε.Υ.Ο. που παρέχουν μαθήματα θεωρητικής εκπαίδευσης υποψηφίων οδηγών υποχρεούνται να υποβάλλουν στις αρμόδιες Υπηρεσίες ή ελεγκτικά όργανα, οποτεδήποτε ζητηθούν, συγκεντρωτική κατάσταση των μαθημάτων που παρακολούθησε κάθε μαθητής, υπογεγραμμένη από τον ίδιο, σύμφωνα με το προσαρτημένο υπόδειγμα 2, μαζί με οποιαδήποτε άλλα σχετικά στοιχεία, που μπορεί να ζητηθούν.  Άρθρο 2 Πρόγραμμα θεωρητικής εκπαίδευσης 1. Οι Σχολές Οδηγών που παρέχουν μαθήματα θεωρητικής εκπαίδευσης υποψηφίων οδηγών και τα ΚΕ.Θ.Ε.Υ.Ο. συντάσσουν εβδομαδιαίο αναλυτικό πρόγραμμα, το οποίο πρέπει:  α. Να αναγράφει την ημερομηνία και ώρα διδασκαλίας καθώς και τον διδάσκοντα, ανά μάθημα, σύμφωνα με το προσαρτημένο υπόδειγμα 3. β. Να είναι αναρτημένο σε εμφανή θέση στο χώρο υποδοχής.  γ. Να υποβάλλεται στην οικεία Υπηρεσία Μεταφορών και Επικοινωνιών την τελευταία τουλάχιστον ημέρα πριν την έναρξη εφαρμογής του. Η υποβολή του μπορεί να γίνεται σε έντυπη ή σε ηλεκτρονική μορφή, με τη χρήση ηλεκτρονικού ταχυδρομείου, εφόσον αυτό είναι εφικτό. 2. Το εβδομαδιαίο πρόγραμμα θεωρητικής εκπαίδευσης μπορεί να τροποποιείται μόνο σε έκτακτες περιπτώσεις κατά τη διάρκεια της υλοποίησής του, αφού προηγηθεί ενημέρωση της αρμόδιας Υπηρεσίας Μεταφορών και Επικοινωνιών, όπως παραπάνω. Η ενημέρωση αυτή γίνεται με τον πιο πρόσφορο τρόπο (μέσω τηλεμοιοτυπίας, ηλεκτρονικού ταχυδρομείου κλπ). 3. Τα εβδομαδιαία προγράμματα διδασκαλίας τηρούνται στο αρχείο των Σχολών Οδηγών και των ΚΕ.Θ.Ε.Υ.Ο., σε έντυπη ή ηλεκτρονική μορφή για τρία, τουλάχιστον, χρόνια.  Άρθρο 3 Βιβλίο πρακτικής εκπαίδευσης 1. Οι Σχολές Οδηγών υποχρεούνται να τηρούν σε κάθε εκπαιδευτικό όχημα που έχουν νόμιμα στην κατοχή ή στη χρήση τους, βιβλίο πρακτικής εκπαίδευσης, στο οποίο καταχωρούναι τα πλήρη στοιχεία του υποψηφίου (όνομα, επώνυμο, πατρώνυμο, διεύθυνση κατοικίας), τα στοιχεία του εκπαιδευτή, καθώς και η ώρα έναρξης (κατά την έναρξη) και λήξης (κατά τη λήξη) κάθε μαθήματος, σύμφωνα με το υπόδειγμα 1. Το βιβλίο πρακτικής εκπαίδευσης βρίσκεται μέσα στο όχημα καθ' όλη τη διάρκεια της πρακτικής εκπαίδευσης. 2. Το βιβλίο πρακτικής εκπαίδευσης τηρείται στο αρχείο της Σχολής Οδηγών σε έντυπη μορφή για τρία, τουλάχιστον, χρόνια.  3. Οι Σχολές Οδηγών υποχρεούνται να προσκομίζουν συγκεντρωτική κατάσταση των μαθημάτων πρακτικής εκπαίδευσης που παρακολούθησε κάθε μαθητής, υπογεγραμμένη από τον ίδιο, όποτε αυτό ζητηθεί, στις αρμόδιες Υπηρεσίες ή ελεγκτικά όργανα, μαζί με οποιαδήποτε άλλα σχετικά στοιχεία που μπορεί να ζητηθούν (υπόδειγμα 2). Άρθρο 4 Έλεγχοι 1. Οι αρμόδιες Υπηρεσίες Μεταφορών και Επικοινωνιών διενεργούν τακτικούς ελέγχους, τουλάχιστον μία φορά το χρόνο, σε κάθε Σχολή Οδηγών και ΚΕ.Θ.Ε.Υ.Ο.  2. Οι έλεγχοι αποσκοπούν στη διαπίστωση τήρησης των διατάξεων του Π.Δ. 208/2002 και των κατ' εξουσιοδότησή του υπουργικών αποφάσεων. Διενεργούνται χωρίς προειδοποίηση, με ευθύνη του προϊσταμένου της αρμόδιας Υπηρεσίας. Όμοιοι έλεγχοι μπορεί να πραγματοποιούνται από το Σ.Ε.Ε.Υ.Μ.Ε. και από άλλα αρμόδια ελεγκτικά όργανα. 3. Για κάθε έλεγχο που διενεργείται συντάσσεται πρακτικό ελέγχου (προσαρτημένα υποδείγματα 4 και 5), το οποίο κοινοποιείται στη Σχολή Οδηγών ή το ΚΕ.Θ.Ε.Υ.Ο. που ελέγχθηκε καθώς και στο Σ.Ε.Ε.Υ.Μ.Ε., με συστημένη επιστολή ή με κάθε άλλο τρόπο, που αποδεικνύει την αποστολή του. 4. Οι Σχολές Οδηγών και τα ΚΕ.Θ.Ε.Υ.Ο. τηρούν αρχείο με τα πρακτικά ελέγχων. (Μετά τη σελ. 220,8686) Σελ. 220,8687 Τεύχος-Σελ. Αδειες οδηγών αυτοκινήτων 21.Ε.β.165 Άρθρο 5 Προσαρτήματα Προσαρτώνται και αποτελούν αναπόσπαστα τμήματα της παρούσας τα υποδείγματα: 1. "Βιβλίο μητρώου μαθητών θεωρητικής (ή πρακτικής) εκπαίδευσης". 2. "Συγκεντρωτική κατάσταση μαθημάτων θεωρητικής (ή πρακτικής) εκπαίδευσης". 3. "Πρόγραμμα θεωρητικής εκπαίδευσης". 4. "Πρακτικό ελέγχου Σχολής Οδηγών". 5. "Πρακτικό ελέγχου Κέντρου Θεωρητικής Εκπαίδευσης Υποψηφίων Οδηγών". (Ακολουθούν Παραρτήματα) Άρθρο 6 Έναρξη ισχύος Η ισχύς της απόφασης αυτής αρχίζει ένα μήνα μετά τη δημοσίευσή της στην Εφημερίδα της Κυβερνήσεως. Σελ. 220,8688 Τεύχος-Σελ. 1.Ε.β.165 ΄Αδειες οδηγών αυτοκινήτων 